Den 3. maj 2016 fik Danmark sin først lov om aktiviteter i det ydre rum – en såkaldt rumlov. Et enigt Folketing stemte rumloven...

Den 3. maj 2016 fik Danmark sin først lov om aktiviteter i det ydre rum – en såkaldt rumlov. Et enigt Folketing stemte rumloven igennem, og de danske folketingspolitikere har dermed for første gang fået formuleret en lovgivning til regulering af rumaktiviteter.

Rumloven betyder bl.a., at det fremover kræver en godkendelse fra uddannelses- og forskningsministeren at udføre aktiviteter i rummet, såsom at sende genstande, herunder satellitter, ud i det ydre rum. Det samme gælder for objekter, som skal tilbage på Jorden fra rummet.

Derudover fremgår det af Danmarks nye rumlov, at der skal oprettes et komplet register over, hvilke rumgenstande der sendes i kredsløb om Jorden fra Danmark af, eller hvilke genstande der sende ud i det ydre rum, så man hele tiden kan bevare et overblik over dette.

Af hensyn til sikkerhed, er man fremadrettet erstatningspligtig med den nye lov, hvis man sender en rumgenstand op, som forvolder skade mod personer eller ejendomme på Jorden. Det gælder desuden hvis rumgenstanden støder ind i noget under opsendelsen.

Uddannelses- og forskningsministeren kan også stille krav om, at man skal tegne en forsikring, inden man sender noget ud i det ydre rum eller i kredsløb om Jorden. Hvis man overtræder de gældende regler, kan man i yderste tilfælde straffes med op til to års fængsel, hvis man f.eks. har bragt andres liv eller legeme i fare.

Til sidst adresserer den nye rumlov, hvordan man skal håndtere rumaffald. For alle detaljer om Danmarks nye lov om aktiviteter i det ydre rum, kan du læse nedenstående PDF.

L 128: Lov om aktiviteter i det ydre rum